katline tot hoer cost zal bevreden en houden bevreedt met eenen
gestijpte viii voets hoeghe beginende aenden voirs afhangh en
ter zijden vanden zelven en also streckende tot opten hoeck vander
voirs schuen gelijc en effens den hoeckstile der zelv Ende de
voirs lodewijck zal de doere nu dienende uuten vors groten
huyse int voirs plaetsken verplecken met eender dobbeld want
en oft hij d waerts meer liechs mach maken wilt dan hij dair
nu heeft dat zal maken vii voeten hoeghe vander eerden en
tselve vergelazen Voerts es vorwerde dat de vors huisinghe
der voirs katlinen en desgelijcx tvoirs groot huys behouden
zelen hoen oesendrup en waterval also zij nu hebben mair
dwater op tvoirs plaetsken vallende vanden vors groten ende
cleynen huysen en vander schuen zal zinen afgangh voert
hebben onder dooer tvors gestijpte over derve den zelve groten
huyse toebehoende Ende dat de voirs katline de doere vand
voirs schueren en de vinsten dair inne beneden staende ten
erve waert svoirs lodewijcks verplecken sal ende maken de
doere van in tvoirs plaetsken inne te gaen Item sal noch
hebben de voirs katline een gedeelte vanden hove achter de
voirs schue te weten van opten hoeck vander zelver schuen
ter nuwer vesten waert tot op eene pael daer achter staende
recht tegen dynde vanden hove henricks wellens ende van
dien pale ter onder vesten waert tot op eene anden pael dair
tegen lijnrecht staende aen derve der kynden van ophem
en den vrede tuschen tvoirs gedeelte vanden voirs hove en
dander gedeelte vanden zelven hove des voirs lodewijcks zal
de voirs katline bevreden tallen zijden op hoen cost Item zal
noch hebben de voirs katline in hoe deylinghe twee gulden
peninghe geheten scronen goet van goude en zwaer va gewichte
xxiiii stuvs der muten tshtogen tc voe de crone gerekent erfliker
renten alle jaire op ten dthiensten dach van sporkille te betale
erflic aen ende op tvoirs groot huys met zijnre toebehoerten
ende met den anden gedeelte vanden voirs hove gelijc die den
vors hoen brueder in deylingen gevallen zijn en hier onder
bescreven es Met vorwerden dat de zelve hoe brueder de
voirs twee cronen erflic zal moegen quiten alst hem gelieft
elken pening dairaf met xviii geliken peningen en met
vollen renten Ende es hier inne voert bevorwert en ondsproken